<classify> Gurian Adolf -Sumbawanga WAKAZI 540 wa Wilaya ya Kalambo mkoani Rukwa,wamezikimbia nyumba zao baada ya Ziwa Tanganyika kujaa maji na kusababishamafuriko katika vijiji viwili vilivyopo katika wilaya za Nkasi na Kalambo. Walikuwa wakiishi katika nyumba 108 zilizojengwamaeneo ambayo awali maji ya Ziwa Tanganyika yalikuwa yakifika kwenyevijiji vya Kipwa wilayani Kalambo na Kirando wilayani Nkasi ambapo kwa zaidi yamiaka 30 yalikauka na watu hao wakajenga makazi. Miundombinu mingine iliyofurika maji ni pamoja namwalo wa samaki na gati katika Kijiji cha Kirando na gati jingine lililopokatika Kijiji cha Kipili wilayani Nkasi. Soko la kisasa la samaki lililopo katika Kata yaKasanga wilayani Kalambo nalo limefurika maji na shughuli za kibiasharazimesimama. Akizungumza na gazeti hili jana kwa njia ya simu,Mkuu wa Wilaya ya Kalambo, Julieth Binyura, alisema mafuriko hayo yalikikumba Kijijicha Kipwa miaka 23 iliyopita wakati wa mvua za El-nino za 201718. Nyumba zote 90 za Kijiji cha Kipwazimefurika maji baada ya Ziwa Tanganyika kujaa na kufika yalipokuwa awali, familiaza watu 400 hazina makazi, wamepoteza kila kitu walichokuwa wakimiliki, taasisimbili za umma ambazo majengo yake hayakuathirika ni shule ya msingi na zahanatitu, alisema Julieth. Akifafanua zaidi aliongeza kuwa baadhi ya watuwamehifadhiwa katika vyumba vya madarasa ya shule ya msingi huku wengine wakiwawamekimbilia kwenye maeneo ya miinuko pamoja na milimani. Hata hivyo amethibitisha kuwa hakuna kifochochote kilichoripotiwa na bado hasara halisi iliyosababishwa na mafuriko hayohaijafahamika hadi sasa. Wakizungumza kwa nyakati tofauti baadhi yawaathirika wa tukio hilo waliiomba Serikali kuwapatia msaada wa hali na maliikiwemo makazi ya muda.  <topic>: KITAIFA 